Пројекат: *Унапређени равноправни приступ и завршавање предуниверзитетског образовања за децу којој је потребна додатна образовна подршка – Учимо сви заједн*о

ПОЗИВ ОСНОВНИМ И СРЕДЊИМ ШКОЛАМА ДА СЕ ПРИЈАВЕ ЗА

КАНДИДАТЕ ЗА СТИЦАЊЕ СТАТУСА МОДЕЛ УСТАНОВЕ У ОБЛАСТИ ИНКЛУЗИВНОГ ОБРАЗОВАЊА

Позив школама је интегрални део пројекта „Унапређени равноправни приступ и завршавање предуниверзитетског образовања за децу којој је потребна додатна образовна подршка“ (скраћени назив “Учимо сви заједно”), који спроводе Министарство просвете, науке и технолошког развоја и УНИЦЕФ уз подршку Делегације Европске уније у Србији.

Главни циљ пројекта је обезбеђивање једнаког приступа и квалитета образовања за децу из осетљивих група кроз подршку деци, наставницима и стручним сарадницима у школама. Више о Пројекту на <https://inkluzivno-obrazovanje-za-svako-dete.euzatebe.rs/rs/vesti/ucimo-svi-zajedno-projekat-za-podrsku-ukljucivanju-dece-iz-osetljivih-grupa>.

Пројектне активности ће бити реализоване у периоду мај 2022. године - март 2024. године.

Позив је намењен основним и средњим школама које имају развијену и иновативну инклузивну праксу. У оквиру пројекта шест изабраних школа ће добити подршку за унапређивање стручних и организационих капацитета и припремити се за подношење захтева за стицање статуса модел установе за инклузивно образовање и васпитање, који установама додељује Министарство просвете, науке и технолошког развоја.

Поред акредитованих обука и менторске подршке школа ће добити грант за реализовање пројектних активности. Детаљнији опис активности предвиђених пројектом доступан је овде :<https://docs.google.com/document/d/1F4C7bIRFFabjNGLox-E8gzaT-Kx4zFdR/edit?usp=sharing&ouid=102784829912977619367&rtpof=true&sd=true>

На овај позив могу се јавити основне и средње школе са територије Републике Србије које задовољавају следеће **критеријуме**:

1. Школа је у последњем циклусу спољашњег вредновања за укупни квалитет рада оцењена оценом 3 или 4 у складу са актом којим се уређује квалитет рада установе и актом којим се уређује вредновање квалитета рада установе;
2. Школа је у последњем циклусу спољашњег вредновања остварила све стандарде квалитета у области НАСТАВА И УЧЕЊЕ У ШКОЛИ (ниво 3 или 4);
3. Школа је у последњем циклусу спољашњег вредновања оцењена оценом 4 за све стандарде у области квалитета: ПОДРШКА УЧЕНИЦИМА;
4. Школа је у последњем циклусу спољашњег вредновања добила оцену 4 на бар два од следећих стандарда:

2.2. Наставник прилагођава рад на часу образовно-васпитним потребама ученика.

3.2. Школа континуирано доприноси бољим образовним постигнућима ученика.

5.2. Резултати ученика и наставника се подржаваjу и промовишу.

5.5. Школа је центар иновација и васпитно-образовне изузетности.

1. Школа остварује иновативну праксу у области инклузивног образовања на ефективан и квалитетан начин који је видљив и мерљив;
2. Школа има приступачан школски простор (нпр. има функционалне рампе, рукохвате, обележене стазе и сл.);
3. Школа обезбеђује приступачност информацијама (нпр. основне информације о раду школе су доступне на више језика, сајт школе прилагођен особама са инвалидитетом и сл.);
4. Школа врши и друга разумна прилагођавања којима се откалањају препреке укључивању у школске активности, односно настава у школи (нпр. осмишљавање додатних и посебних облика активности, израде посебног распореда активности, примена средстава асистивне технологије и сл.)
5. У последње две године није утврђена дискриминација или дискриминаторно поступање од стране школе, односно запослених.

Предност приликом избора имају:

1. Школе у којима се посебна пажња посвећује стручном усавршавању у области инклузивног образовања и где је:

* бар 30% наставника на нивоу школе је укључено у хоризонтално учење везано за инклузивно образовање;
* у протеклих пет година најмање 70% запослених похађало одобрене програме стручног усавршавања из области инклузивног образовања и васпитања у укупном трајању од минимум 50 сати;
* најмање три запослена који су у областима које се односе на инклузивно образовање и васпитање реализовали неки од облика стручног усавршавања у складу са Правилником којим се уређује стручно усавршавање наставника, васпитача и стручних сарадника или који имају објављене примере добре праксе из области инклузије и инклузивног образовања и васпитања;

1. Школе које су у последњих пет година биле укључене у реализацију пројеката или програма који се односе на инклузивно образовање;
2. Школе које имају успостављену сарадњу која доприноси остваривању инклузивне праксе са другим установама образовања и васпитања, Јединицом локалне самоуправе (ЈЛС), институцијама и организацијама у локалној заједници (Дом здравља, Центар за социјални рад, организације цивилног друштва и сл.);
3. Школе које поседују инфраструктуру која подржава учење на даљину;
4. Школе чијих 70% наставника има дигиталне компетенције минимално на средњем нивоу према индикаторима дефинисаним у Оквиру дигиталних компетенција наставника[[1]](#footnote-1)

Приликом избора водиће се рачуна и о равномерној географској распоређености школа.

Конкурсна документација:

1. Упитнику о школи који се попуњава онлајн можете приступити преко линка: <https://forms.gle/ezb7p3Xa9yFUygV29>
2. **Документација која се доставља Министарству просвете, науке и технолошког развоја:**

* Изјава о заинтересованости за учешће формулар можете преузети овде: <https://docs.google.com/document/d/1bNlU9QroyC7gPkJZFtV-aVhF4XFvdlRl/edit?usp=sharing&ouid=102784829912977619367&rtpof=true&sd=true>
* Развојни план установе
* Извештај о спољашњем вредновању квалитета рада установе за последњи циклус
* Подаци о резултатима постигнутим током учешћа у пројектима везаним за инклузивно образовање и васпитање
* Сагласност наставничког већа за учешће у пројекту
* Мишљење Савета родитеља о учешћу о пројекту
* Одлука органа управљања школом о учешћу у пројекту, на основу сагласности наставничког већа и Савета родитеља
* Пpeпоруке партнера и других сарадника установе

**Процедура пријаве и избора**

**Рок за попуњавање онлајн упитника је 13. јун 2022. године до 17 часова.**

**Рок за достављање Изјаве о заинтересованости са пратећом документацијом је 13. јун 2022. године.**

Потребну документацију доставити лично или препорученом поштом на адресу:

**Министарство просвете, науке и технолошког развоја, Одсек за људска и мањинска права у образовању, Немањина 22-26, канцеларија 16/VI Ц, 11000 Београд са назнаком: За конкурс за укључивање у пројекат „Учимо сви заједно“**

Непотпуне и неблаговремено послате пријаве неће бити разматране.

Све приспеле пријаве разматраће комисија према дефинисаним критеријумима.

Обавештење о резултатима конкурса школе ће добити најкасније 25 дана од дана расписивања конкурса.

За додатне информације, можете се обратити:

* Љиљани Симић, телефон: +381 64 813 41 36; имејл [inkluzija@mpn.gov.rs](mailto:inkluzija@mpn.gov.rs)
* Олги Лакићевић, телефон: + 381 62 801 60 66; имејл: [olga@cipcentar.org](mailto:olga@cipcentar.org)

1. <https://zuov.gov.rs/wp-content/uploads/2019/08/2019_ODK_Nastavnik-za-digitalno-doba.pdf> [↑](#footnote-ref-1)